
	(Jelgavā)



	03.07.2020.



	1. Objekta nosaukums: Bērnu nometne

	1. Objekta īpašnieks: SIA „Studio LimitLESS”, reģistrācijas Nr. 40203049609, Ieriķu iela 58-222, Rīga

	1. Objekta adrese: Kaupēna dzirnavas, Zaļenieku pagasts, Jelgavas novads

	1. Novērtēšanu veica: 03.07.2020. vecākā inspektore sabiedrības veselības jomā Lija Skranda

	1. Novērtēšanā piedalījās: SIA „Kaupēnu dzirnavas” īpašnieks Ojārs Briedis un nometnes vadītāja Larisa Šarigina 

	Konstatēts: SIA Studio „LimitLESS” plāno organizēt diennakts bērnu nometni atpūtas un dabas kompleksā „Kaupēna dzirnavas”. Nometnes norises laiks no 05.07.2020. līdz 17.07.2020., dalībnieku vecums no 7-14 gadiem, maksimālais dalībnieku skaits grupā 30.  Nometnes vadītāja Larisa Šarigina, apliecības Nr. 116-00053, derīga līdz 24.06.2025.
6.1. Vispārīgās ziņas par objektu/ objekta raksturojums
   Objekta higiēniskais novērtējums veikts sakarā ar saņemto iesniegumu, lai novērtētu atpūtas un dabas kompleksa „Kaupēna dzirnavas” telpu un teritorijas gatavību nometnes uzņemšanai. Teritorija ir zonēta: rotaļu un atpūtas zona, ezerā peldēšanās zona, krasts ar smilts segumu. 
Nometnes vajadzībām paredzēts izmantot sekojošas telpas: divstāvu ēkā 1.stāvā atpūtas telpu, (44 m2), tualetes telpu (izlietne, klozetpods) un dušas telpu (2 dušas) 2.stāvā 3 guļamtelpas (2 istabas, 18-20 m2, katrā 5 vietas un 1 istaba, 16 m2, 2 vietas), sanitāro mezglu (izlietne, klozetpods, duša) un nojumi (48 m2), 1 kempinga mājiņu ar 2 vietām (20 m2), 3 kempinga mājiņas ar 4 vietām (18 m2), vienu kempinga mājiņu ar 5 vietām (20 m2) un vienu kempinga mājiņu ar 4 vietām (20 m2, ir duša izlietne, klozetpods). Kempingu mājiņu teritorijā ir koplietošanas duša, 2 tualetes (katrā klozetpods) un 2 ūdens krāni roku mazgāšanai. Slāpju remdināšanai izmantos fasētu dzeramo ūdeni. Iekštelpu apdarei ir izvēlēti materiāli, kas nodrošina higiēnas prasību izpildi. Visas telpas ir apmierinošā sanitāri - tehniskā stāvoklī. Sanitārās ierīces darba kārtībā. Dalībniekiem ir nodrošinātas nepieciešamās telpu grupas nometņu programmu īstenošanai. Kopā var izguldīt 30 bērnus. Gultas, gultas piederumus (matračus, gultas veļu) nodrošinās atpūtas komplekss. Tualetēs ir tualetes papīrs, šķidrās ziepes un roku susināšanas līdzekļi (vienreizējie dvieļi). Telpu uzkopšanas inventārs ir marķēts un izvietots atsevišķā telpā. Telpu uzkopšanu veiks atpūtas kompleksa apkopējas. Mazgāšanas un dezinfekcijas līdzekļi ir nepieciešamā daudzumā. Medicīniskos pakalpojumus nodrošinās nometnes vadītāja (noslēgs līgumu ar med. darbinieku). Ēdināšanas pakalpojumus nodrošinās SIA „Evandželīna”. Ir organizēta sadzīves atkritumu savākšana, uzglabāšana un izvešana. Apsekošanas laikā telpās un teritorijā netika konstatēta grauzēju, kaitīgo posmkāju klātbūtne vai to esamības pazīmes.
6.2. Iekštelpu virsmu apdare
   Telpu apdarei un aprīkojumam izmantoti telpu funkcijai atbilstoši materiāli: grīdas ir stabilas, nav slidenas. Tualetes telpas sienu un grīdu apdarei ir izmantoti materiāli, kas paredzēti mitrai uzkopšanai un dezinfekcijai.
 6.3. Apgaismojums
    Telpās apgaismojums dabīgais un mākslīgais. Vizuāli apgaismojums ir pietiekošs.
6.4. Siltumapgāde 
  Nav paredzēta
6.5. Gaisa apmaiņa 
   Visās telpās ir nodrošināta dabiskā vēdināšana caur logiem un durvīm. Tualetes telpās ir nosūces ventilācija vai dabīgā ventilācija
6.6. Ūdens apgāde
   Vietējā (grodu aka), karstā ūdens apgādei ir elektriskie boileri
6.7. Kanalizācijas sistēma
   Vietējā (3 nosēdakas)
6.8. Teritorijas labiekārtošana
   Teritorija ir sakopta, labiekārtota un dalībniekiem droša. Ir nodrošināta sadzīves atkritumu savākšana un uzglabāšana slēgtos konteineros, kuri atrodas vismaz 20 metru attālumā no ēku logiem.
6.9. Vides pieejamība
   Netika vērtēta 
6.10. Riska faktoru novērtēšana un cita informācija - 

	7. SLĒDZIENS
    Novērtēšanai uzrādītās telpas un teritorija atbilst higiēnas prasībām un ir piemērotas diennakts nometnes darbībai atpūtas un dabas kompleksa telpās un teritorijā  „Kaupēna dzirnavas”, Zaļenieku pagastā, Jelgavas novadā, stingri ievērojot tiesību aktu prasības atbilstoši epidemioloģiskās situācijas attīstībai valstī.

	1. Rekomendējamie pasākumi
· Nodrošināt dzeramā ūdens un peldūdens laboratorisko pārbaudi un iesniegt Veselības inspekcijas Zemgale kontroles nodaļai laboratoriskās pārbaudes rezultātus līdz 08.07.2020. 
   Nometni organizēt saskaņā ar 01.09.2009. MK noteikumu Nr.981 ,,Bērnu nometņu organizēšanas un darbības kārtība” un „Vadlīnijas bērnu nometņu organizēšanai” prasībām.
   Nodrošināt bērnu veselībai drošu vidi un pretepidēmiskā režīma ievērošanu t.sk. :
· Netiek pieļauta bērnu un darbinieku ar elpceļu infekcijas slimību pazīmēm klātbūtne Nometnē (Iestāde) Bērnu un darbinieku veselības skrīningu veic Nometnes nozīmēta persona, veicot vizuālu novērojumu;
· Ja darbiniekam, veicot darba pienākumus, parādās akūtas elpceļu infekcijas slimības pazīmes (drudzis, klepus, elpas trūkums), darbinieka pienākums ir pārtraukt darba pienākumu veikšanu un doties mājās, kā arī telefoniski sazināties ar ģimenes ārstu, lai vienotos par turpmāko ārstēšanas režīmu;
· Ja bērnam, atrodoties Iestādē, parādās akūtas elpceļu infekcijas slimības pazīmes (drudzis, klepus, elpas trūkums), Iestāde:
-izolē bērnu atsevišķā telpā, kurā nodrošina tā paša pieaugušā, kas kontaktējās ar bērnu pirms tam, klātbūtni;
-sazinās ar bērna vecākiem, kas nekavējoties ierodas pēc bērna. Vecāki telefoniski kontaktējas ar savu ģimenes ārstu;
· Ja akūtas elpceļu infekcijas pazīmes konstatētas diviem vai vairāk bērniem un ir radušās aizdomas par grupveida saslimšanu, Iestāde rīkojas atbilstoši Iestādes infekcijas slimību ierobežošanas kārtībai, izolē bērnus, nodrošinot pieaugušā klātbūtni, sazinās ar bērnu vecākiem un nodrošina informācijas sniegšanu telefoniski Slimību profilakses un kontroles centra (turpmāk tekstā - SPKC) attiecīgās reģionālās nodaļas epidemiologam;
· Ja tiks konstatēts COVID-19 infekcijas gadījums, kas būs saistīts ar konkrēto Iestādi, SPKC epidemiologi noteiks īpašus pretepidēmijas pasākumus atbilstoši konkrētajai situācijai un sniegs individuālas rekomendācijas Iestādes vadībai, kā arī lems par karantīnas noteikšanu Iestādei;
· Stingri ievērot distancēšanās, bērnu un darbinieku personīgās higiēnas un profilakses pasākumus un telpu un aprīkojuma uzkopšanas un dezinfekcijas pasākumus.

